Document ID: /roh_data/filtered/fineweb-2-filterrobots_roh.jsonl.gz/59022

La regenza grischuna sustegna da principi l'idea da tegnair avert pli constant il pass dal Lucmagn durant l'enviern. Premissa saja però ch'i vegnia examinà pli da rudent las schliaziuns en chaussa lavineras sin il territorri grischun.
Quai scriva la regenza en sia resposta sin in'incumbensa or dal Cussegl grond. Las mesiras duain vegnir resguardadas en il program da vias dal 2017 enfin il 2020. L'avertura dal Lucmagn durant l'enviern è fitg dependenta da las relaziuns da l'aura e la naiv. Ils ultims onns è quel uschia stà serrà tranter 8 e 126 dis.